News Update: ไฟเซอร์ เตรียมขอ FDA สหรัฐฯ ฉีดเข็ม 3 กระตุ้นภูมิคุ้นกัน OECD เตือนเศรษฐกิจโลกยังเสี่ยง - FINNOMENA
News Update: ไฟเซอร์ เตรียมขอ FDA สหรัฐฯ ฉีดเข็ม 3 กระตุ้นภูมิคุ้นกัน OECD เตือนเศรษฐกิจโลกยังเสี่ยง
9 ส.ค. 2564

Pfizer Inc. วางแผนที่จะขออนุมัติฉุกเฉินกับองค์การอาหารและยาแห่งสหรัฐฯ (FDA) ในเดือนสิงหาคมสำหรับการฉีดวัคซีนโควิด-19 “บูสเตอร์โดส” เข็มที่ 3 หลังจากการฉีดเข็มที่ 2 แล้ว 6-8 เดือนเพื่อเป็นการกระตุ้นภูมิคุ้มกัน
Mikael Dolsten หัวหน้าฝ่ายวิจัยของ Pfizer กล่าวในการให้สัมภาษณ์ว่า บริษัทได้รับข้อมูลเบื้องต้นจากการศึกษาในมนุษย์ในช่วงแรก ๆ ว่าวัคซีนป้องกันโคโรนาไวรัสเข็มที่ 3 มีความปลอดภัยและสามารถเพิ่มระดับแอนติบอดีที่ทำให้เป็นกลางได้ 5-10 เท่าเมื่อเทียบกับการฉีดวัคซีน 2 เข็ม
ความกังวลที่เพิ่มขึ้นเกี่ยวกับการกลายพันธุ์ของไวรัส ซึ่งรวมถึงสายพันธุ์เดลต้าแบบ ultra-transmission ที่แพร่กระจายในหลายประเทศ Dolsten กล่าวว่า “เรามั่นใจว่าการฉีดวัคซีนบูสเตอร์โดสดังกล่าวจะมีประสิทธิภาพสูงเมื่อเทียบกับสายพันธุ์เดลต้า”
ด้านการระบาดครั้งใหม่ของโควิด-19 ยังคงเป็นหนึ่งในความเสี่ยงสูงสุดต่อการฟื้นตัวของเศรษฐกิจโลก เลขาธิการ OECD ได้ออกมาเตือนและเรียกร้องให้ประเทศพัฒนาแล้วสนับสนุนประเทศที่พัฒนาน้อยกว่าด้วยโครงการฉีดวัคซีน
“เราต้องทำทุกอย่างเท่าที่ทำได้เพื่อให้คนทั่วโลกได้รับการฉีดวัคซีน การระบาดครั้งใหม่ยังคงเป็นหนึ่งในความเสี่ยงด้านลบที่ใหญ่ที่สุดในแง่ของการฟื้นตัวทางเศรษฐกิจที่ยั่งยืนในอนาคต” Mathias Cormann เลขาธิการ OECD กล่าวเมื่อวันพฤหัสบดี
ความกังวลว่าการแพร่กระจายอย่างต่อเนื่องของโควิด-19 โดยเฉพาะอย่างยิ่งสายพันธุ์เดลต้าที่แพร่เชื้อได้สูงในกลุ่มคนที่อายุน้อยและไม่ได้รับวัคซีน อาจทำให้การฟื้นตัวทางเศรษฐกิจหยุดชะงัก
ขณะที่ Bruno Le Maire รัฐมนตรีคลังของฝรั่งเศสกล่าวกับ CNBC เมื่อวันอังคารว่า “สิ่งเดียวที่อาจเป็นอันตรายต่อการฟื้นตัวทางเศรษฐกิจในฝรั่งเศสคือคลื่นลูกใหม่ของการแพร่ระบาด”
เมื่อวันพุธ องค์การอนามัยโลกได้ย้ำการเรียกร้องให้ประเทศที่มั่งคั่งร่ำรวยช่วยเหลือประเทศยากจนด้วยการแบ่งปันวัคซีนป้องกันโควิด โดยเฉพาะอย่างยิ่งสำหรับเจ้าหน้าที่ด้านสาธารณสุข และผู้สูงอายุ
ที่มา: Bloomberg, CNBC
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
COVID-19
News Update
Vaccine
วัคซีน
โควิด-19
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA